Fit-2 ta' Marzu 2015, il-Kunsill adotta l-pożizzjoni tiegħu dwar ir-rekwiżiti tal-approvazzjoni tat-tip għall-immuntar ta' tagħmir eCall f'vetturi bil-mutur ġodda . Is-sistema eCall għall-UE kollha hija maħsuba biex tħaffef is-servizzi ta' emerġenza f'inċidenti tat-triq. Il-vetturi l-ġodda ser ikun meħtieġ li jiġi mgħammra b'tagħmir mingħajr fili li jattiva b'mod awtomatiku sinjal ta' periklu lin-numru 112 tas-sejħa għall-emerġenza. Is-sistema eCall ser tikkontribwixxi biex jitnaqqas l-għadd ta' nies midruba u fatalitajiet f'inċidenti tat-triq fl-Unjoni. Mistennija tnaqqas bin-nofs il-ħinijiet ta' rispons għall-emerġenza, li jirriżulta f' ħajjiet salvati u korrimenti ttrattati minnufih. Implimentazzjoni 31 ta' Marzu 2018 , il-manifatturi tal-karozzi ser ikollhom jgħammru l-mudelli l-ġodda kollha b'teknoloġija fil-vettura li tikkomunika mas- servizz interoperabbli tal-eCall ibbażat fuq in-numru 112 L-infrastruttura għas-sistema eCall għandha tidħol fis-seħħ sal-1 ta' Ottubru 2017. L-użu tagħha ser ikun aċċessibbli għall-konsumaturi kollha u mingħajr ħlas Aċċess għal servizzi ta' emerġenza remoti oħrajn Is-sidien tal-vetturi xorta ser ikunu jistgħu jkollhom aċċess għal servizzi ta' parti terza flimkien mas-sistema ta' eCall ibbażata fuq in-numru 112. Madankollu, dawn is-servizzi addizzjonali ma għandhomx jaffettwaw il-funzjonament tas-sistema ta' eCall ibbażata fuq in-numru 112 immuntata fil-vettura. Ser ikun possibbli wkoll li n-numru ta' emerġenza 112 jiġi attivat manwalment, bis-sistema ta' kontroll manwali installata b'mod li ma jkunx possibbli li tiġi attivata b'mod aċċidentali. L- apparat tal-eCall ser ikun kompatibbli sistemi ta' navigazzjoni bis-satellita Galileo u EGNOS, iżda l-manifatturi se jkunu wkoll jistgħu jiżguraw il-kompatibbiltà ma' sistemi ta' navigazzjoni oħra. Protezzjoni tad-data Il-vetturi mhux se jkunu soġġetti għal traċċar kostanti u d-data dwar l-pożizzjonijiet preċedenti tal-vettura ser jitħassru kontinwament. Mhux ser tiġi kkomunikata data lil partijiet terzi mingħajr il-kunsens tas-sid tal-vettura. Regoli tekniċi dettaljati ser jipprevjenu l-iskambju ta' data personali bejn is-sistema eCall immuntata fil-vettura u sistemi ta' parti terza. Dan ifisser li ser jiġi żgurat id- dritt għall-privatezza u l-protezzjoni tad-data Il-passi li jmiss Il-pożizzjoni tal-Kunsill fl-ewwel qari ssegwi ftehim milħuq mal-Parlament Ewropew f'Diċembru li għadda. Il-Parlament mistenni jikkonferma l-pożizzjoni tal-Kunsill mingħajr emendi f'vot fit-tieni qari f'sessjoni plenarja qabel is-sajf. Ir-regolament il-ġdid huwa parti minn pakkett ta' inizjattivi tal-UE biex tiġi żgurata l-implimentazzjoni tas-servizz eCall ibbażat fuq in-numru 112 madwar l-Ewropa. Fit-8 ta' Mejju 2014, il-Kunsill diġà adotta deċiżjoni biex tiġi introdotta sistema eCall obbligatorja: Il-Kunsill jadotta deċiżjoni dwar l-eCall fl-UE kollha L- kollha meħtieġa biex l-eCall taħdem tajjeb mal-faċilitajiet ta' emerġenza issa qed tiġi implimentata. Ara l-paġna tal-laqgħa Dokumenti u pubblikazzjonijiet relatati Pożizzjoni tal-Kunsill fl-ewwel qari dwar ir-rekwiżiti għall-approvazzjoni skont it-tip għall-użu tas-sistema eCall immuntata fil-vettura bbażata fuq is-servizz 112. Dikjarazzjoni tar-raġunijiet tal-Kunsill dwar il-pożizzjoni tal-Kunsill fl-ewwel qari dwar ir-rekwiżiti għall-approvazzjoni skont it-tip għall-użu tas-sistema eCall immuntata fil-vettura bbażata fuq is-servizz 112.